**Gulbenes 1.pirmsskolas izglītības iestādes**

**ekopadomes sēdes protokols Nr. 3.**

Gulbenē 2023.gada 28.februārī

**Piedalās**: iestādes vadītāja Iveta Cigle, vadītājas vietniece izglītības jomā Sintija Ločmane, skolotāja Anita Bondare, skolotāja Solvita Boša, skolotāja Alla Miņina, skolotāja Inga Lukjanova, 3.grupas vecāks Aiga Putne, 5.grupas vecāks Liene Baltiņa, 6.grupas vecāks Sanita Kalniņa.

**Sēdes vadītāja:** ekoskolas koordinatore Sintija Ločmane

**Sekretāre:** Anita Bondare

**Darba kārtība:**

1. Informācija par februāra mēneša aktivitātēm un sēdes lēmumu izpildi;
2. Ieskats marta, aprīļa un maija mēnešu plānotajās aktivitātēs;
3. Pasākumi un aktivitātes, kur aicināsim uz lielāku vecāku iesaisti un atbalstu;
4. Citi aktuāli jautājumi.

Sanāksmes sākumā koordinatore Sintija Ločmane pateicās par rasto laiku, lai piedalītos ekopadomes sēdē. Ekopadomes sēdi šoreiz organizējām tiešsaistē. Priecājos par skolotāju atsaucību un dalību sēdē, ka radušas laiku pieslēgties visas padomē esošās skolotājas. No vecākiem būtu vēlējušies lielāku atsaucību iesaisti sēdēs, jo tieši šeit, tiekoties visi kopā varam kopīgi saplānot savu turpmākos darbus un aktivitātes kopā ar bērniem. Jebkurā gadījumā priecājos, ka komunicējam, dalāmies ar aktualitātēm un informējam iestādes vecākus ar Ekoskolas aktualitātēm.

Koordinatore dod vārdu iestādes vadītājai Ivetai Ciglei, kura visiem teic paldies par Eko karnevālu- Vitamīnu karnevālu. Vadītāja min, ka ņemot vērā kūtro vecāku iesaisti, nākamajā mācību gadā piedāvāsim iespēju iesaistīties, atbalstīt un strādāt kopā cilvēkus, kuri tiešām to vēlas. Līdz ar to, Ekopadomes pamatsastāvs būs visi iestādes pedagogi un aktīvākie vecāku pārstāvji. Ekopadomes sēdes tiks organizētas pa dienu.

**1.**

Ekopadomes koordinatore informēja par februāra mēnesī aizvadītajām aktivitātēm:

1. 2.februārī, Mitrāju dienas ietvaros, mazās Ekopadomes vadītāja Anita Bondare Mazajai Ekopadomei saorganizēja tikšanos ar Gustava tēti Juriju Prokofjevu, kurš ir Sitas un Pededzes dabas lieguma apsaimniekotājs. Tikšanās laikā klausījāmies dažādus pieredzes stāstus, Mitrāju nozīmību un atjaunošanu. Informācija pieejama arī: <https://www.facebook.com/1piiekoskola>.
2. Sveču dienu Mazās Ekopadomes bērni aizvadīja aktīvi un izzinoši darbojoties, lejot sveces un izgatavojot lukturīšus no bērzu tāsīm, kā arī guva iespēju rakstīt savu vēstījumu uz bērza tāss. Vairāk: <https://www.facebook.com/1piiekoskola>
3. Akcijas “Lietu otra dzīve” ietvaros, aicinājām vecākus izgatavot maskas no otrreiz izmantojamiem materiāliem. Guvām atsaucību, bērni tika ietērpti dažādās maskās izejot no savas vecuma grupas tematikas. Priecē, ka vecāki atsaucās, sadzirdēja organizatoru idejas un radīja. Secinām, ka gatavojot masku bērnam, kopā darbojoties tika izrunāts cik noderīgas mēdz būt dažādas lietas, kuras pataupām, lai izmantotu atkārtoti, tikai nedaudz citādākā izpildījumā un jau ar citu nozīmi.
4. 9.februārī visi kopā posāmies uz Eko karnevālu, kas tika aizvadīts kā izzinošs un izglītojošs pasākums. Katrai grupai tika iedalīts kāds nozīmīgs, veselīgs produkt- ogas, augļi, sakņaugi, garšaugi, garšvielas un tējas. Jau minēju, ka maskas karnevālam tapa no otrreiz izmantojama materiāla sadarbībā ar bērnu vecākiem. Priecājamies, ka pasākuma organizēšanā iesaistījās vecāku pārstāvis, kas pasākumā iznesa vienu no galvenajām lomām.

Detalizētāka informācija pieejama <https://www.facebook.com/1piiekoskola>.

Esam pateicīgi vecākiem par iesaistīšanos un atbalstu. Visi kopā sagādājām skaistus un izglītojušus svētkus.

1. 9.februārī Silto džemperu dienas ietvaros centāmies izcelt rīcību klimata labā, kas pēc mūsu domām mums izdevās. Lepojamies, ka Gulbenes novada pašvaldība pieņēma mūsu izaicinājumu un rīkojās kopā ar mums. Vairāk: <https://www.facebook.com/1piiekoskola>,

<http://gulbenes1pii.eu/>,

<https://www.facebook.com/gulbenesnovads>, <https://www.gulbene.lv/lv/media/14124/download?attachment>.

1. Tika aizvadītas aktivitātes kopā ar ornitologu Elviju Kantānu, kad visi kopā devāmies tīrīt putnu būrīšus un vecos būrīšus, kuri kļuvuši bīstami putnu ligzdošanai mēs nomainīsim pret jauniem. Vairāk: <https://www.facebook.com/1piiekoskola>,

<http://gulbenes1pii.eu/>.

**2.**

Ekoskolas koordinatore informēja vecākus par tuvākajām plānotajām aktivitātēm:

1. Akcija “Zaļā palodze”, visās vecuma grupās, sadarbojoties ar vecākiem un Eiropas brīvprātīgajiem jauniešiem sējam, stādam un diedzējam vitamīnus, ko ikdienā pievienosim maltītēm. Domājot par pavasara dārza darbiem, sējam sev aktuālos augus, dārzeņus, kurus pavasarī pārvietosim uz siltumnīcu, lecektīm un dobēm.
2. Starptautiskās Meža dienas ietvaros plānojam aktivitāti vecākā vecumposma bērniem “Izdzīvo dabā”. Vecāki pauž atbalstu un atzīst par labu esam.
3. Pasaules Ūdens dienas ietvaros plānojam doties pārgājienā uz Gulbenes ūdens attīrīšanas iekārtu, lai gūtu priekšstatu par ūdens attīrīšanu.
4. Zemes stundas ietvaros organizēsim aktivitāti ģimenēm, kuru aicināsim atspoguļot iesūtot atgriezenisko saiti fotogrāfijās.
5. Martā organizēsim putnu būrīšu izgatavošanas pēcpusdienu kopā ar vecākiem.
6. Tāpat, plānojam uzstādīt jaunos putnu būrīšus iestādes teritorijā, kopā ar ornitologu Elviju Kantānu un plānojam ķert un gredzenot putnus, jo februārī mums tas neizdevās.
7. Marta mēneša ietvaros plānojas pārdomātas mācību ekskursijas uz Gulbenes parkiem, kur iepazīsim vidi, vērosim putnus, meklēsim ligzdas un dobumus.
8. Vecāki šo ieceri atzīst par labu, bērniem izglītojošu un izzinošu.

**3.**

Aprīļa un maija mēneša plānoto aktivitāšu un darbu ieskats pedagogiem un vecākiem:

1. Lieldienu pasākums ar dažādām āra aktivitātēm iestādes teritorijā;
2. 22.maijā, Starptautiskajā bioloģiskās daudzveidības dienā un Ekoskolas gada tēmas “Vide un veselīgs dzīvesveids” noslēgumā, plānots pasākums sadarbībā ar Dabas aizsardzības pārvaldes speciālistiem: Dabas klase ar interaktīvām un izzinošām spēlēm un nodarbībām, kā bērniem, tā pieaugušajiem visas dienas garumā.
3. 24.maijā mācību gada noslēguma Ekopadomes sēde.
4. Maijā, sadarbībā ar vecākiem , viņu atbalstu, darbīgajām rokām, plānojam visi kopā atjaunot un paplašināt sajūtu taku iestādes teritorijā un izveidot ap kokiem galda virsmas/sēdvirsmas, lai tādējādi pasargātu atsegtās koku saknes.

Skolotāja Anita atsauca atmiņā, atgādināja par augu papildināšanu iestādes teritorijā, pie sajūtu takas. Doma, ka veidojam augu dobi, kas kalpo, kā apskates objekts.

No skolotājas Anitas izskanēja ierosinājums sazināties ar Gulbenes virsmežniecību, kur varbūt ir izstrādātas un izmantojamas izglītojošas nodarbības pirmsskolēniem.

Koordinatore aicina vecākus dalīties ar idejām, ierosinājumiem mūsu kopējam darbam, kas būtu bagātinājums zināšanās mūzu bērniem.

Ieteikumus no vecākiem diemžēl nesaņemam.

**4.**

Koordinatore informē, ka marta mēnesī īpašu uzmanību pievērsīsim ēdienkartei, domājot par pārtikas atkritumu samazināšanu. No 20.03.-31.03. svērsim pārtikas atkritumus visās grupās un fiksēsim nevēlamāko ēdienu un produktus, tādējādi mainot jau esošās ēdienkartes.

Sadarbībā ar iestādes saimniecības vadītāju, pavārēm un pārtikas tehnologu, domāsim pie veģetāru ēdienu ieviešanas bērnu uzturā. Nākamajā sapulcē informēsim par rezultātiem.

Kā jau iepriekš tika minēts, aprīļa un maija mēnesī veidosim ciešāku sadarbību ar bērnu vecākiem kopīgās aktivitātēs- Sajūtu takas izveidē, Galdu/solu virsmu izveidē ap kokiem, kā arī turpināsim plānotās aktivitātes ar ornitologu Elviju Kantānu.

Koordinatore dod vārdu vecākiem, varbūt ir kādi ieteikumi, taču neko nesaņemam.

Koordinatore pieskaras sapulču organizēšanas laikiem un vietai, secinām, ka arī tiešsaistes sanāksme nav pilnvērtīga no vecāku puses, tāpēc nākas piekrist vadītājas ierosinājumam.

Koordinatore informē, ka 15.martā noslēdzas makulatūras un izlietoto bateriju vākšana, raudzīsim uz rezultātu.

Vēl koordinatore bilst to, ka netika izdota plānotā Zaļo padomu avīzīte, ko noteikti plānojam izdarīt marta mēneša laikā.

**Lēmumi:**

1. Organizēt Ekoskolas Vides dienas martā
2. Organizēt Starptautisko bioloģiskās daudzveidības dienu un Ekoskolas gada tēmas noslēgumu sadarbībā ar Dabas aizsardzības pārvaldes speciālistiem visas dienas garumā
3. Izdot Zaļo padomu avīzīti.;
4. Par lēmuma izpildi atbildīgi visi Ekopadomes dalībnieki.

Sēdes vadītāja Sintija Ločmane

Sekretāre Anita Bondare